hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu es en sk hu hu hu hu hu hu hu hu hu en hu fr hu en hu fr hu ja hu hu hu it hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu is es hu hu hu sk hu es hu hu fr hu hu de hu hu hu de hu hu hu hu hu ca hu hu de hu hu hu hu hu hu pl hu hu hu hu hu hu es hu hu hu en hu hu fr hu hbs_lat fr hu hu hu hu hu hu hu hu en hu en hu en hu cs cs hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu cs fr hu hu en hu tr hu hu hu hu fr hu cs cs hu hu hu hu ru hu cs cs hu hu hu hu sv hu cs cs hu hu hu hu sv hu cs cs hu hu hu hu sv hu cs cs hu hu hu hu sv hu cs cs hu hu hu hu fr hu da da hu hu hu hu da hu cs cs hu hu hu hu sv hu hu eo hu hu hu hu hu hu hu hu hu hu hu hu hu hu hu hu hu hu hu
Alvilág (televíziós sorozat) – Wikipédia
Az Alvilág 2019-ben bemutatott magyar televíziós krimisorozat, amelynek rendezője Ujj Mészáros Károly, forgatókönyvírói Bodzsár Márk és Köbli Norbert, főszereplői pedig Balsai Móni és Schmied Zoltán.[1] Az Uniofilm által készített sorozat a holland Fű és fehér por (Penoza) televíziós sorozat alapján készült, mely a Vörös Özvegy című amerikai filmsorozat alapja is. Az első epizódját 2019. február 19-én mutatta be az RTL Klub és 2019. április 9-én fejezte be. Nem lesz 2. évad.[2]
2019. február 19. – 2019. április 9.
A történet középpontjában Nóra áll, akinek férje és bátyja is a drogüzletből szerezte nagy vagyonát. Az egyik nap azonban meggyilkolják a nő férjét, és Nóra kénytelen lesz szembenézni mindazzal, ami felett addig szemet hunyt. Gyermekei és saját élete védelmében neki is a bűnözők játékszabályai szerint kell játszania.[2]
A negyvenes évei elején járó, háromgyerekes családanya sokkoló módon komoly tartozásokat kap a nyakába egyik napról a másikra. Ráadásul ezt a tartozást nem a bank, hanem alvilági személyek felé kell törlesztenie. Mihamarabb.
Az utolsó részben minden titokra fény derül, nem megy el Mariann temetésére, helyette pedig elhagyja az országot a gyerekekkel.
Nóra legidősebb, tizennyolc éves gyermeke. Érzékeny, intelligens, épp a felnőttkor küszöbén áll. Szeret a gördeszkapályán a haverokkal lógni. Máté nem tudja pontosan, hogy édesanyja mekkora bajban van, de azért sok mindent sejt…
Nóra középső, tizenhat éves lánya. Viszonyuk tele van feszültséggel. Natasa a lázadó korszakát éli: a családi tragédia és Nóra alvilági kálváriája érzelmileg teljesen összezavarja az egyébként is érzékeny lányt.
Nóra legkisebb, 14 éves kisfia. Imád videójátékokkal játszani, de megvan benne a világra való nyitottság is. Elsődleges támasza az anyja, aki azonban nem tud mindig mellette lenni.
Nóra macsó bátyja igazi rosszfiú: Ádámmal és Steve-vel közösen viszi a családi drogbizniszt. A férfi nagypályás maffiózó szeretne lenni és önálló akcióba kezd. Ezzel azonban nemcsak magát és az üzlettársait, hanem szeretteit is veszélybe sodorja.
Az utolsó epizódban letartoztatják kábitószerkereskedelem és emberölés gyanújával.
Nóra harminc körüli húga. Áldozatkész, önzetlen, derűs, optimista alkat. Próbálja magát távol tartani a család alvilági ügyleteitől, és Janót, a fiatal festő férjét megóvni a bűntől. A 7. részben vállalta, hogy eltereli Liptákot amíg Nóra találkozik Schneiderrel, de útközben talált egy csörgő telefont a kocsiban, amihez egy bombához ragasztottak. Kiszállt a kocsiból, és a bomba felrobbant. Lipták szemtanúja volt az esetnek. Később kiderült, hogy a bombát Steve rakta a kocsiba, de ő Nórát akarta megölni, nem Mariannt.
Nóra apja hatvan felett is egy igazi nőcsábász, aki egy nála harminc évvel fiatalabb nővel él együtt. A család bűnözői élete vele kezdődött, de az öreg az alvilágból kivonult és napjai nagy részét az általa üzemeltetett kocsmában tölti. A sorozat végére kiderül,hogy ő bérelte fel Milánt Ádám megölésére, amiért Lipták Ervinnel együtt letartóztatja „emberölés alapos gyanúja” miatt.
Nóra hatvan körüli anyja. A szókimondó, néha metszően cinikus nő, bár Nóra apjától rég elvált, a szíve mélyén a mai napig szereti a vén szoknyapecért. Minden alkalmat megragad, hogy valami gúnyos megjegyzést tegyen volt férje harminc évvel fiatalabb barátnőjére.
Schneiderben az a legijesztőbb, hogy látszólag nincs benne semmi ijesztő: kifinomult ízlésű, udvarias modorú, menő üzletember. Látszólag. Mert van egy másik, a külvilág elől elrejtett, gonosz és kegyetlen énje: ő a rettegett maffiózó, akit Ervin lenyúl…
A 7. részben, amikor a korcsolyapályáról tartott hazafelé, egy parkolóházban Milán lelőtte őt és az egyik emberét.
A szélhámos kisgengszter Ádám és Ervin társa a drogbizniszben. Bár nem áll vérségi kapcsolatban a többiekkel, de szoros szálak kötik a családhoz. Felesége, Szandra Nóra egyik legjobb barátnője. Miután kiderül, hogy ő rakta a bombát Nóra kocsijába, ami végül Mariannal végzett. Az utolsó részben Janó bosszúból fejbe lőtte őt a temetés napján, pont akkor, amikor Lipták Andrást és Ervint is letartóztatta.
Nóra egyik legjobb barátnője. Homokba dugja a fejét, és próbál nem tudomást venni róla, hogy a férje droggal üzletel. Inkább csak élvezi az ezzel járó anyagi jólétet: galériát üzemeltet, trendi éttermekbe jár.
Az utolsó epizódban elhagyja Steve-et.
Schneider rettegett verőembere. A tagbaszakadt, kigyúrt, kopasz keménycsávó gyakran előbb üt, és csak utána kérdez, és gyilkolni is képes hidegvérrel.
Nóra apjának a testőre, bizalmasa. Hallgatag, titokzatos, amolyan magányos westernhős figura. A családot olyan alázattal és hűséggel szolgálja, mint egy szamuráj a hűbérurát. A sorozat végére kiderül: ő az a motoros, aki lelőtte Ádámot, András parancsára.
Nóra férje és a gyerekek apja. A feleségét őszintén szereti és a gyerekekért is odavan, de a drogkereskedelem szélsőséges élethelyzetekbe sodorja. Ádám legnagyobb dilemmája, hogy a bűnt hogyan egyeztesse össze a békés családi élettel. Az első rész végén meglőtték,majd a második részben belső vérzés következtében elhunyt. Nóra sokáig Steve-et gyanúsította Ádám megölésével, mivel az első részben összeverekedtek Janó és Mariann esküvőjén,miután Ervint letartóztatták, Steve pedig árulónak nevezte Ádámot és azt is mondta, hogy megöli.
Mariann harminc körüli férje festőművészként igazi kakukktojás a családban. Tisztában van felesége családjának kétes hátterével, de ő próbál a lehető legtávolabb maradni a drogbiznisztől. Mariann előtt nem titkolta,hogy egyszer csókolózott Natasával. Felesége halála után Janó teljesen megőrült: tönkre tette korábbi festményeit és alkoholista lett. Mariann temetésére nem ment el, mivel lelövi Steve-et Mariann haláláért, és közvetlenül utána pedig letartóztatják
Nóra másik közeli barátnője. Egyedül üzemeltet egy fodrászszalont, amiből jól megél. A múltban kavart Ervinnel, de a kapcsolatból végül nem lett semmi.
Aradi Imre – Biztonsági őr a boltban
Bajomi Nagy György – Vélt kamionos
Bárdi Gergely – Fiatal Ervin
Bíró Dominika – Juli
Csépai Eszter – Ápolónő
Dévai Balázs – Jozsó
Géczi Zoltán – Rab
Gerner Csaba – Valós kamionos
Grisnik Petra – Fanni
Hartai Petra – Fiatal Hajni
Héder Zsombor – Vince
Horváth Csenge – Eladó a ruhaüzletben
Janicsek Péter – Díler 1
Jaskó Bálint – Díler 2
Jéger Zsombor – Fiatal Steve
Józsa Bettina – Fiatal Nóra
Kocsis Mariann – Pszichológusnő
Lipka Péter – Fegyveres
Madarász-Jákfalvi Zora – Kislány
Maros András – Büfés
Molnár Judit – Tanárnő - új iskola
Nagy Katica – Eladó a boltban
Nagypál Gábor – Lipták Péter nyomozó
Orgován Lajos – Vámőr
Őze Áron – Tardos
Pál András – Koller
Spolarics Andrea – Igazgatónő
Staub Viktória – Fiatal Szandra
Szatmári Attila – Lipták embere
Szellő István – Hírolvasó
Szili Kartal – Gyarmati Robi
Szűcs Alexandra – Leányanya
Szűcs Sándor – Törzsvendég
Tóth Sándor – Orvos
Varga Ádám – Fiatal Ádám
Zsédenyi Adrienn – Énekesnő
Bodzsár Márk és Köbli Norbert
Veres Ádám sógorával, Ervinnel és társukkal, Steve-vel drogcsempészetből él. Amikor Ervin nagyra tör és lenyúlja a rettegett maffiózó, Schneider hatalmas kokainszállítmányát, Nóra választás elé állítja férjét: vagy kiszáll a drogbizniszből, vagy a gyerekekkel elhagyja őt.
Bodzsár Márk és Köbli Norbert
Ádám életveszélyes állapotban kerül kórházba. Steve-et Schneider emberei szorongatják, Nórát pedig a rendőrség faggatja: a férje ügyében nyomozó Lipták egy pendrive-ot szeretne megtalálni. Eközben újabb tragédia történik.
Bodzsár Márk és Köbli Norbert
Nóra szembesül Ádám, Ervin és Steve zavaros üzleteivel. A gyerekeket nagyon megviseli apjuk halála, a nagyszülők próbálják tartani bennük a lelket. Steve nyaka körül tovább szorul a hurok, Nóra pedig apja testőréhez fordul segítségért.
Bodzsár Márk és Köbli Norbert
Schneider alkut ajánl Nórának. A rendőrség továbbra is a pendrive után kutat. Máté és Juli kapcsolata elmélyül, Bencét továbbra is rémálmok kísértik. Nóra és Koller nem várt helyen botlik egymásba.
Bodzsár Márk és Köbli Norbert
Nóra beavatja az apját. Lipták minden követ megmozgat, hogy megoldja az ügyet. A kikötőben probléma adódik a szállítmánnyal. Milánnak egyre gyanúsabb Steve. Nóra nagyon összeveszik a lányával.
Bodzsár Márk és Köbli Norbert
Nóra kétségbeesve próbálja megtalálni Natasát. Liptáknak sikerül megtörnie a család egyik tagját. Jozsó Nóráék segítségére siet. Schneider komoly bajba kerül.
Bodzsár Márk és Köbli Norbert
Lipták sejti, hogy Nórát zsarolják. A nő beavatja Mátét és Natasát a családi titokba. Bence felismerni véli apja gyilkosát. Schneider és Nóra kapcsolata váratlan fordulatot vesz, a család életét pedig újabb tragédia árnyékolja be.
Bodzsár Márk és Köbli Norbert
Az egész család Mariannt gyászolja. Ervint kiengedik a börtönből. A férfi meglátogatja Steve-et, a találkozót egy nem várt rokon felbukkanása zavarja meg. Nóra színt vall az apjának és megtudja a család szörnyű titkát.
↑ a b A SorozatWiki információja.
Kajdi Júlia: Ezúttal sorozatba ülteti Balsai Mónit Ujj Mészáros Károly – Alvilág előzetes. filmtekercs.hu. Szentendre: Filmtekercs Vizuális Kultúráért Egyesület (2019. feb. 1.) (Hozzáférés: 2019. feb. 17.) arch
AJ: Megérkezett az Alvilág, az RTL Klub vadonatúj sorozatának első előzetese. sorozatwiki.hu. SorozatWiki (2019. feb. 2.) (Hozzáférés: 2019. feb. 17.) arch
A lap eredeti címe: „https://hu.wikipedia.org/w/index.php?title=Alvilág_(televíziós_sorozat)&oldid=25094034”
Utoljára szerkesztve 2022. július 12., 16:40-kor
A lap utolsó módosítása: 2022. július 12., 16:40
A lap szövege CC BY-SA 3.0 alatt érhető el, ha nincs külön jelölve.